als_Latn dik_Latn sag_Latn
Mitrovicë, 16 mars 2015 - Banorët shqiptarë të veriut të Mitrovicës përballen me kërkesën e njëjtë sa herë vjen fundi i muajit. Atyre u shkojnë fatura për energjinë nga i ashtuquajturi “Elektrokosmet”.
Po diskutojnë për shumën që u ka ardhur për shpenzim mujor të energjisë elektrike. Këta banorë shqiptarë që jetojnë në pjesën e Mitrovicës, të banuar me serbë, kanë rënë në hall me Industrinë e Elektroenergjetike të Serbisë.
Ky institucion paralel për çdo muaj ua dërgon faturat për pagesë të energjisë së shpenzuar.
Madje ditëve të fundit punonjësit e të ashtuquajturit “Elektrokosmet” kanë filluar t’i kushtëzojnë banorët, me shkyçje nga rrjeti në rast mospagese.
“Nuk ka as vule as kurgjo, vetëm shenjën e Elektrokosovës… Nëse nuk i kryen obligimet e juaja do të çkyçeni nga rrjeti”, tha njw banor.
Përfaqësuesi i lagjes së Kodrës së Minatorëve thotë se derisa banorët serbë nuk e paguajnë energjinë, të njëjtën gjë do ta bëjnë edhe ata shqiptarë.
“Edi që komuniteti serbë nuk, pagun asnjëri prej tyre kojshi që i kam nuk e pagujnë…”, theksoi Gani Hysenaj Përfaqësues i Lagjës “ Kodra e Minatorëve”.
Hysenaj u bën thirrje banorëve shqiptarë të veriut që mos ta paguajnë rrymën e konsumuar.
Ndërkohë, asamblistët shqiptarë premtojnë se kjo çështje do të ngrihet në Kuvendin e Mitrovicës së Veriut.
“Në momentin e parë këtë çështje do të ngrisim në kuvend. Duhet të presim derisa KEDS-i kontrakton një kompani për inkasimin e mjeteve…”, theksoi Bashkim Cimili Asambleist në Komunën e Mitrovicës Veriore.
Banorët shqiptarë të Veriut të Mitrovicës kanë kërkuar nga Institucionet e Republikës së Kosovës që sa më shpejt të gjendet një zgjidhje për këtë problematikë me të cilën ata përballen çdo muaj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn